Sekolah Menengah Sains Kuching

SM Sains Kuching merupakan sebuah institusi pendidikan berasrama penuh yang berperanan melahirkan pelajar berilmu, berdisiplin dan berdaya saing. Maklumat yang dipaparkan merangkumi sejarah penubuhan, visi dan misi sekolah, serta pencapaian utama yang telah diperoleh. Profil ini memberi gambaran menyeluruh tentang identiti sekolah, peranan dan hala tuju dalam dunia pendidikan.

Sejarah 
Sekolah Menengah Sains Kuching ialah Sekolah Berasrama Penuh yang kedua ditubuhkan di Sarawak iaitu selepas Sekolah Menengah Sains Miri. Pada mulanya pembinaan dicadangkan di sebuah kawasan di Kota Samarahan tetapi akhirnya telah dibina di kawasan sedia ada sekarang. Pembinaannya dirancangkan dalam Rancangan Malaysia Keempat dan dijangka siap pada bulan November 1990 dengan pengambilan kumpulan pertama seramai 150 orang murid tingkatan 1 dan 150 orang murid tingkatan 4.

Walau bagaimanapun, disebabkan beberapa masalah yang tidak dapat dielakkan, pembinaannya telah ditangguh ke Rancangan Malaysia Kelima. Usaha telah dibuat tetapi kerja-kerja pembinaannya terbengkalai dan tapak ini kemudiannya dicadangkan untuk dijadikan kampus sementara Universiti Malaysia Sarawak (UNIMAS). Cadangan tersebut tidak dapat dilaksanakan kerana kos untuk membaik pulih bangunan yang sedia ada terlalu tinggi dan kerajaan Negeri Sarawak telah menyediakan tapak baru di Kota Samarahan.

Keputusan untuk tidak mengambil tapak sekolah ini sebagai kampus sementara UNIMAS telah menyebabkan Bahagian Sekolah Kementerian Pendidikan Malaysia berhasrat untuk meneruskan cadangan asol iaitu menjadikan tapak tersebut sebagai tapak SM Sains Kuching. Pada awal tahun 1993, beberapa siri mesyuarat telah diadakan untuk membincangkan penubuhannya.

Pada bulan September 1993, pemilihan bakal pengetua dan penolong kanan telah dibuat di Kementerian Pendidikan Malaysia iaitu dengan melantik Encik Mortadza Haji Alop dari Bahagian Penyeliaan Sekolah, Jabatan Pendidikan Sarawak sebagai pengetua dan Encik Abdul Ghani Mohd. Niza dari Sekolah Tunku Abdul Rahman, Ipoh sebagai penolong kanan.

Pada 16 November 1993 satu lagi mesyuarat diadakan di Bahagian Penyeliaan Sekolah, Jabatan Pendidikan Sarawak untuk membincangkan persiapan tapak projek sekolah ini. Turut serta dalam mesyuarat ini ialah Dato Haji Abdul Taip Bin Md. Zin, Pengarah Bahagian Sekolah, Kementerian Pendidikan Malaysia, Tuan Haji Kamari Haji Sadiman, Ketua Penolong Pengarah Unit Sekolah Berasrama Penuh (SBP), Puan Hajjah Dona Babel, Ketua Penolong Pengarah Bahagian Penyeliaan Sekolah, Jabatan Pendidikan Sarawak dan Encik Abdul Ghani Bin Mohd. Niza, Penolong Kanan Sekolah Menengah Sains Kuching.

Pada 1 Disember 1993 kerja-kerja pengurusan sekolah telah bermula manakala pihak Jabatan Kerja Raya (JKR) pula sibuk menjalankan kerja-kerja pembersihan kawasan dan mengecat semula bangunan sekolah serta asrama. Walaupun kerja-kerja ini belum siap sepenuhnya, pada 2 Januari 1994 sekolah ini mula beroperasi dengan pengambilan pertama pelajar seramai 120 orang pelajar tingkatan 1 dan 120 orang pelajar tingkatan 4, 17 orang kakitangan akademik dan 9 orang staf sokongan.

Kini sekolah ini mempunyai seramai 506 orang pelajar dan 59 orang kakitangan akademik dan 19 staf sokongan. Persekitaran Sekolah Menengah Sains Kuching berubah wajah dengan segala prasarana yang terkini untuk warganya.

Pencapaian 
AKADEMIK

 1999: Sekolah Bestari
 2010: Sekolah Amanah
 2012: Sekolah Berprestasi Tinggi

KOKURIKULUM

 Pasukan Kriket SAINSKU

 2010: Naib Johan MSSM 14-TKB
 2011: Johan Zon SQL & Naib Johan MSSM
 2012: Naib Johan Zon SQL & Johan MSSM
 2013: Johan Zon SQL & Johan MSSM
 2014: Johan MSSM 18-TKB & Johan HKSBP Zon Utara
 2015: Zon SQL
 Pasukan Bola Keranjang SAINSKU / SAINSKU WILDCATS

 2008: Naib Johan Zon SQL (Lelaki & Perempuan
 2009: Johan SQL (L&P) & Johan HKSBP (Lelaki)
 2010: Johan HKSBP (Lelaki)
 2011: Johan SQL (Lelaki & Perempuan)
 Pasukan Scatz Winds / Wind-O

 2013: Tempat Ketiga Festival Wind Orchestra SBP
 2009, 2010, 2012, 2013, 2015, 2017: Anugerah Emas Festival Wind Orchestra SBP
 2025: Anugerah Perak: Festival Wind Orkestra SBP
 2011,2012,2013,2014,2017,2018,2022,2023: Gold Award For Fully Residential School International Symposium

 Alamat
Sekolah Menengah Sains Kuching,
Jalan Batu Kawa, Off Jalan Matang,
93050, Kuching
Sarawak, Malaysia
Telefon = 6082642544
Fax = 6082642710
 Rujukan 

 Pautan luar 
SM Sains Kuching
Rotary Club Sarawak
 Facebook Sekolah Menengah Sains Kuching
 Senarai Nama Semua Sekolah Menengah di Negeri Sarawak (Sejumlah 190 buah) as at 31 December 2017

Kuching
Kuching
Kuching